ai4bharat/Pralekha huggingface dataset:
உள்துறை அமைச்சகம்
பூரி ரத யாத்திரைக்கு அனுமதி அளித்த உச்சநீதிமன்றத் தீர்ப்பை மத்திய உள்துறை அமைச்சர் திரு அமித் ஷா பாராட்டியுள்ளார்
பூரி ரத யாத்திரை தொடர்பான உச்சநீதிமன்றத் தீர்ப்பை மத்திய உள்துறை அமைச்சர் திரு அமித் ஷா பாராட்டியுள்ளார். "இன்று நம் அனைவருக்கும் ஒரு சிறப்பு நாள், குறிப்பாக எங்கள் ஒடியா சகோதர சகோதரிகள் மற்றும் மகாபிரபு திரு ஜகந்நாத் ஜியின் பக்தர்கள். ரத யாத்திரை தொடர்ந்து நடைபெறுவதை உறுதி செய்வதற்கான மாண்புமிகு உச்சநீதிமன்றத்தின் தீர்ப்பால் ஒட்டுமொத்த தேசமும் மகிழ்ச்சியடைகிறது,” என்று அவர் தொடர்ச்சியான ட்வீட்டுகள் மூலம் கூறினார்.
திரு. அமித் ஷா கூறுகையில், “பிரதமர் திரு. நரேந்திர மோடி பக்தர்களின் உணர்வைப் புரிந்துகொள்வது மட்டுமல்லாமல், நம் நிலத்தின் சிறந்த மரபுகள் கடைபிடிக்கப்படுவதை உறுதி செய்யும் ஆலோசனைகளை ஆரம்பித்ததில் எனக்கு மட்டுமல்ல, இந்தியா முழுவதும் உள்ள கோடி கணக்கான பக்தர்களை மகிழ்ச்சியடைய செய்துள்ளது.”
இந்தப் பிரச்சினையைத் தீர்க்க சம்பந்தப்பட்ட அதிகாரிகளுடன் அவசர ஆலோசனைகள் நடத்தப்பட்டதாக திரு அமித் ஷா கூறினார். “நேற்று மாலை, பிரதமரின் அறிவுறுத்தலின் படி, நான் கஜபதி மகாராஜ் ஜி  மற்றும் பூரியின் மரியாதைக்குரிய சங்கராச்சாரியார் ஜி ஆகியோருடன் பேசினேன், யாத்திரை குறித்த அவர்களின் கருத்துக்களை நாடினேன். இன்று காலை, பிரதமரின் அறிவுறுத்தலின் பேரில், நான் தலைமை வழக்கறிஞருடன் பேசினேன்,” என்று அவர் கூறினார்.
"இந்த விஷயத்தின் அவசரத்தையும் முக்கியத்துவத்தையும் கருத்தில் கொண்டு, அது உச்சநீதிமன்றத்தின் விடுமுறை அமர்வின் முன் வைக்கப்பட்டு, இன்று பிற்பகல் விசாரணை நடந்தது, இது உச்ச நீதிமன்றத்தின் முக்கியமான முடிவுக்கு வழி வகுத்தது" என்று மத்திய உள்துறை அமைச்சர் கூறினார்.
“ஒடிசா மக்களுக்கு வாழ்த்துக்கள். ஜெய் ஜெகந்நாத்!” என்றார் திரு அமித் ஷா.
சிறப்பு சேவைகள் மற்றும் கட்டுரைகள்
சணல் பைகள் பயிற்சித் திட்டம்
தங்க இழை என்று அழைக்கப்படும் சணல் சுற்றுச்சூழலுக்கு ஏற்றதாகவும், மக்கக்கூடிய நார் பொருளாகவும் திகழ்கிறது. இன்று ஜவுளித் துறைக்கான பொருளாக மற்றும் சணல் அல்லாமல், சுற்றுச்சூழலை பாதுகாத்து சூழல் சமநிலையை ஏற்படுத்தும் பொருட்களுக்கான மூலப்பொருளாகவும் சணல் விளங்குகிறது. சணல் பொருட்கள் சந்தையை மேம்படுத்த மத்திய அரசின் ஜவுளி அமைச்சகம் தேசிய சணல் வாரியத்தை ஏற்படுத்தி இந்தியாவிலும், வெளிநாடுகளிலும் பல்வேறு மேம்பாட்டு திட்டங்களை செயல்படுத்தி வருகிறது.
இதன் ஒரு பகுதியாக, சென்னை பல்லாவரத்தில் தேசிய சணல் வாரியத்தால், சணல் தொடர்பான, அடிப்படை, உயர்நிலை மற்றும் வடிமைப்பு பயிற்சி நடத்தப்படுகிறது. இந்த பயிற்சி திட்டத்தின் மூலம் 24 ராணுவத்தினரின் மனைவிகள் பயனடைய உள்ளனர். சணல் பைகள், அலங்கார சணல் பைகள், பெண்களுக்கான சணல் பைகள், குழந்தைகளுக்கான சணல் பைகள் போன்றவற்றை உற்பத்தி செய்வது குறித்து இந்த 28 நாட்கள்  பயிற்சி திட்டத்தில் பயிற்சி அளிக்கப்படுகிறது. பல்லாவரம் ராணுவ முகாமில் அக்டோபர் 31ம் தேதி முதல் நவம்பர் 27ம் தேதி வரை இந்த பயிற்சி நடைபெறுகிறது. பல்லாவரத்தில் உள்ள மெட்ராஸ் ரெஜிமெண்ட்டின் 24 வது படைப்பிரிவைச் சேர்ந்த கர்னல் ஜேம்ஸ் ஜேக்கப் இந்த பயிற்சியை தொடங்கி வைத்தார். கொல்கத்தாவில் உள்ள தேசிய சணல் வாரியத்தின் சந்தைப்படுத்துதல் பிரிவு தலைவர் டி ஐயப்பன் இந்த பயிற்சிக்கான ஏற்பாடுகளை செய்துள்ளார்.
பிரதமர் அலுவலகம்
கொவிட்-19 தொடர்பான பொது சுகாதார நடவடிக்கை குறித்த உயர்மட்ட குழுக் கூட்டத்திற்கு பிரதமரின் முதன்மை செயலர் டாக்டர் பி.கே. மிஸ்ரா தலைமையேற்பு
சமீபகாலமாக இந்தியா முழுவதும் கொவிட்-19 தொற்று அதிகரித்து வரும் நிலையில், சுகாதார உள்கட்டமைப்பு, மருந்துகள் மற்றும் இதர முக்கியத்துவம் வாய்ந்த பாதுகாப்பு நடவடிக்கைகள் குறித்த உயர்மட்டக் குழுக் கூட்டத்திற்கு பிரதமரின் முதன்மை செயலர் டாக்டர் பி.கே. மிஸ்ரா தலைமையேற்றார்.
உயர்மட்டக் குழுக் கூட்டத்தில், சுகாதாரம் மற்றும் குடும்ப நல்வாழ்வுத்துறை செயலர் திரு ராஜேஷ் பூஷன் பேசுகையில், போது, உலகளவில் கொவிட்-19 தொற்றுநோயின் தாக்கம் குறித்து விரிவாக பேசினார். மேலும் கேரளா, புதுதில்லி, மகாராஷ்டிரா, அரியானா, உத்தரப்பிரதேசம், தமிழ்நாடு, கர்நாடகா மற்றும் ராஜஸ்தான் போன்ற மாநிலங்களில் நோயின் தாக்கம் அதிகரித்து வருவது குறித்தும் அவர் கூறினார்.
இறுதியாக பேசிய டாக்டர் பி.கே.மிஸ்ரா, துணை மாவட்ட அளவில் போதுமான சுகாதார உள்கட்டமைப்பு வசதிகள் மிக அத்தியாவசியமாகும் என்றார். மேலும் பரிசோதனை-கண்டறிதல்-சிகிச்சை-தடுப்பு மற்றும் கொவிட்டுக்குப் பிந்தைய வழிகாட்டு நெறிமுறைகளை கடைப்பிடித்தல் தொடர்பான 5 கட்ட முதன்மை நடவடிக்கைகள் கண்டிப்பாக மேற்கொள்ளப்பட வேண்டும் என்றார். கொவிட்-19 பரவலைக் கட்டுப்படுத்த அனைத்து நடவடிக்கைகளையும் மேற்கொள்ள வேண்டும் என்றும் அதிகாரிகளை டாக்டர் பி.கே.மிஸ்ரா கேட்டுக்கொண்டார்.
கப்பல் போக்குவரத்து அமைச்சகம்
இந்தியா மாலத்தீவுகள் இடையே கப்பல் போக்குவரத்துக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது.
பிரதமர் திரு நரேந்திர மோடி ஜூன் மாதம் 8-ம் தேதி மாலத்தீவுகளில் பயணம் மேற்கொண்டபோது கையெழுத்தான இந்தியா – மாலத்தீவு இடையே கடல் வழியாகப் பயணிகள் மற்றும் சரக்கு போக்குவரத்து சேவைகளை வழங்கும் ஒப்பந்தத்திற்கு மத்திய அமைச்சரவை பின்னேற்பு ஒப்புதல் அளித்துள்ளது.
இதன்படி, கேரள மாநிலம் கொச்சிக்கும், மாலத்தீவுகள் தலைநகர் மாலே-க்கும் இடையே பயணிகள் கப்பல் போக்குவரத்து சேவை தொடங்கப்படும், இதனால் சுற்றுலாத்துறையை மேம்படுத்த முடியும். மேலும் இந்தியாவுக்கான சுகாதாரச் சுற்றுலா அதிகரிக்கும். கல்வி நோக்கங்களுக்காக பெரும் எண்ணிக்கையில் மாலத்தீவைச் சேர்ந்தவர்கள், இந்தியாவிற்குப் பயணம் மேற்கொள்ள வாய்ப்பு ஏற்படும்.
-----
(Visitor Counter : 111
ரெயில்வே அமைச்சகம்
கோவிட் 19 ஊரடங்கு காலத்தின்போது சரக்குப் போக்குவரத்தில் புதிய உத்திகளை அறிமுகப்படுத்தி, சரக்குப் போக்குவரத்தில் இந்திய ரயில்வே சாதனை
கோவிட் 19 தொற்று காரணமாக தேசிய அளவிலான பொது முடக்கத்தின்போது அத்தியாவசியப் பொருட்களின் போக்குவரத்தை உறுதிப்படுத்துவதற்காக, நாட்டில் கொரோனா வைரஸ் பாதிப்பால் ஏற்படும் சவால்களைச் சமாளிக்க அரசு மேற்கொள்ளும் நடவடிக்கைகளை வலுப்படுத்துவதற்காக, இந்திய ரயில்வே உணவு தானியம் போன்ற அத்தியாவசியப் பொருட்களை, தனது சரக்கு போக்குவரத்து மூலமாக தொடர்ந்து எடுத்துச் சென்று வருகிறது.
வேளாண் விளைபொருட்கள், மாநிலத்துக்கு உள்ளேயும், மாநிலங்களுக்கு இடையேயும் போக்குவரத்து செய்யப்படுவதில் எந்தவிதத் தடையும் இல்லாமல் எடுத்துச் செல்லப்படுவது உறுதி செய்யப்படுகிறது. அத்தியாவசியப் பொருட்களின் பொருள் வழங்கு தொடர் தங்குதடையின்றி பராமரிக்கப்பட வேண்டும் என்பதை உறுதிப் படுத்துவதில் மத்திய அரசு சிறப்பு கவனம் செலுத்தி வருகிறது. சென்ற ஆண்டு ஏப்ரல் மாதம் இதே காலத்தில் நடைபெற்ற உணவு தானிய சரக்குப் போக்குவரத்தைக் காட்டிலும், இந்த ஆண்டு இதே காலத்தில், அதிகமாக உள்ளது. ஏப்ரல் 1ம் தேதி முதல் 16ம் தேதி வரையிலான காலத்தில் 3.2 மெட்ரிக் டன்னுக்கும் அதிகமான உணவு தானியங்கள் ஏற்றிச் செல்லப்பட்டன. சென்ற ஆண்டு இதே காலத்தில் இது 1.29 மெட்ரிக் டன்னாக இருந்தது.
(Visitor Counter : 133
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 108.21 கோடியைக் கடந்தது
நாட்டில் கடந்த 24 மணி நேரத்தில் 28,40,174 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 108.21  கோடியைக் கடந்தது. 1,09,36,027 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 12,432 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,37,49,900 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.24 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 133 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 10,853 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,44,845 ஆக உள்ளது; இது 260 நாட்களில் குறைந்த அளவாகும். நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.42 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 9,19,996 கொவிட் பரிசோதனைகள் செய்யப்பட்டன. இதுவரை சுமார் 61.48 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 44 நாட்களில் 2 சதவீதத்திற்கும் குறைவாக நீடித்து, தற்போது 1.28 சதவீதமாக உள்ளது. தினசரித் தொற்று விகிதம் 1.18 சதவீதமாக பதிவாகியுள்ளது. இந்த எண்ணிக்கை தொடர்ந்து 69 நாட்களாக 3 சதவீதத்திற்குக் கீழே 34 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769812
உணவுப் பதப்படுத்துதல் தொழிற்சாலைகள் அமைச்சகம்
உணவு பதப்படுத்தும் துறையின் பிரச்சினைகளுக்குத் தீர்வு காண்பதற்காக மத்திய உணவு பதப்படுத்தும் தொழில்துறை அமைச்சகம், சம்மந்தப்பட்ட துறைகளுடன் தொடர்ந்து பேச்சு நடத்தி வருகிறது:- ஹர்சிம்ரத் கவுர் பாதல்
கோவிட் 19 ஊரடங்கு காலத்தில், உணவு பதப்படுத்தும் தொழில் துறை பிரதிநிதிகளுடன், இரண்டாவது முறையாக காணொளி மாநாடு நடத்தினார், உணவு பதப்படுத்துதல் துறை அமைச்சர்
மத்திய உணவு பதப்படுத்தும் தொழில்துறை அமைச்சகம், சம்பந்தப்பட்ட துறைகளுடன், இத்துறை சார்ந்த தொழில்களின் பிரச்சினைகளுக்குத் தீர்வு காணும் பணிகளில் தொடர்ந்து ஈடுபட்டு வரும் என்று உணவு பதப்படுத்தும் தொழில்துறை மத்திய அமைச்சர் திருமிகு ஹர்சிம்ரத் கவுர் கூறினார். ஊரடங்கு முடிவடைந்த பிறகு, புதுப்பிக்கப்பட்ட சக்தியுடன் உணவு பதப்படுத்தும் துறையின் மேம்பாட்டிற்காக அரசு மேற்கொள்ள வேண்டியவை பற்றி ஆலோசிப்பது தொடர்பாகக் கலந்துரையாடுவதற்காக, இந்தியத் தொழில், வணிகக்கூட்டமைப்பு, , இந்தியத் தொழிலகங்களின் கூட்டமைப்பு , தொழில், வணிகங்களுடன் தொடர்புடைய அமைப்பான ASSOCHAM, பிஎச்டி வர்த்தக சபை  உட்பட பல்வேறு முக்கிய அமைப்புகள் மற்றும் இதர அமைப்புகளுடன், அமைச்சர் இரண்டாவது காணொளி மாநாட்டை, 4 ஏப்ரல் 20 20 அன்று நடத்தினார். முதலாவது காணொளி மாநாட்டிற்குப் பிறகு பல்வேறு பிரச்சினைகள் குறித்து மேற்கொள்ளப்பட்ட நிலை குறித்தும், தொழிலில் நிலவிவரும் சூழலை எளிமைப்படுத்த, மத்திய மாநில அரசுகளால் மேற்கொள்ளப்படும் பல்வேறு நடவடிக்கைகள் குறித்தும், உணவு பதப்படுத்தும் துறை அமைச்சகத்தின் மூத்த அதிகாரிகள் இக்காணொளி மாநாட்டின்போது கூறினார்கள்.
உணவு பதப்படுத்தும் தொழில் துறை எதிர்நோக்கும் நுட்பமான பிரச்சினைகளைத் தீர்ப்பதற்காகவும், உணவுப் பொருள்களும், மருந்துப் பொருள்களும், தங்கு தடையின்றிக் கிடைப்பதற்காக பொருள் வழங்கு இணைப்பை மேம்படுத்துவதற்காகவும், போக்குவரத்து மேலாண்மைக்காகவும் ஏற்படுத்தப்பட்டிருந்த குறைதீர்க்கும் மையத்திற்கு 348 பிரச்சினைகள் வரப் பெற்றன என்றும், இவற்றில் 50 சதவிகித பிரச்சினைகளுக்குத் தீர்வு காணப்பட்டு விட்டன என்றும், மற்ற பிரச்னைகளுக்குத் தீர்வு காணப்பட்டு வருவதாகவும் அமைச்சகம் தெரிவித்தது. களத்தில் பணிகள் ஆரம்பமாகிவிட்டன என்றும், உணவு பதப்படுத்தும் தொழில்துறைக்கு அமைச்சகம் அபரிமிதமான ஆதரவு அளித்து வருவதாகவும், தொழில்துறை உறுப்பினர்கள் தெரிவித்தனர்.
ஊரடங்கு உத்தரவு விலக்கப்பட்ட பிறகு, உணவு பதப்படுத்தும் தொழில்துறை சுமுகமாக இயங்குவதை உறுதி செய்வதற்கான ஆலோசனைகளை வழங்குமாறு, தொழில்துறை தலைவர்களை மத்திய அமைச்சர் கேட்டுக்கொண்டார்.
வேலையாட்கள் பணிக்குத் திரும்ப வேண்டியதன் அவசியம் குறித்து கவலை தெரிவித்த தொழில்துறையினர், அதற்கென சிறப்பு ரயில்கள் தேவைப்படலாம் என்றும் ஆலோசனை தெரிவித்தனர். தற்போதைய உடனடி பண நெருக்கடி பிரச்சினை பற்றிக் குறிப்பிட்ட அவர்கள்,  தொழிலைத் தொடர்ந்து நடத்துவதற்கு, வேளாண் விளை பொருள்களை வாங்குவதற்கு முதலீடு தேவை என்றும் கூறினார்கள். வடகிழக்குப் பகுதிகளின் செயல்பாடுகள் குறித்தும் கவலை தெரிவிக்கப்பட்டது.
பிரதமர் அலுவலகம்
ஆசிய விளையாட்டுப் போட்டியில் வெள்ளிப் பதக்கம் வென்ற செஸ் ஆண்கள் அணிக்கு பிரதமர் வாழ்த்து
ஹாங்சோவில் நடைபெறும் ஆசிய விளையாட்டுப் போட்டிகளில் வெள்ளிப் பதக்கம் வென்ற செஸ் ஆடவர் அணிக்கு பிரதமர் திரு. நரேந்திர மோடி வாழ்த்து தெரிவித்தார்.
இது தொடர்பாக எக்ஸ் சமூக ஊடகப்பதிவில் பிரதமர் திரு.நரேந்திரமோடி கூறியிருப்பதாவது;
"அணியின் அசாதாரணமான மதிநுட்பம் வெளிப்படுத்தப்பட்டுள்ளது. ஆசிய விளையாட்டுப் போட்டியில் வெள்ளிப் பதக்கம் வென்ற நமது செஸ் ஆடவர் அணிக்கு வாழ்த்துக்கள். அவர்களின் எதிர்கால முயற்சிகளுக்கு எனது வாழ்த்துக்கள்."
நிதி அமைச்சகம்
சேமிப்பக ரசீதுகளை பட்டியலிடுவதற்கான கட்டமைப்பை குஜராத் சர்வதேச நிதி தொழில்நுட்ப நகர சர்வதேச நிதி சேவைகள் மையம் பரிந்துரைத்தது
குஜராத் சர்வதேச நிதி தொழில்நுட்ப நகர சர்வதேச நிதி சேவைகள் மையத்தில்  நிதி பொருட்கள் மற்றும் நிதி சேவைகளை உருவாக்கும் நோக்கத்தில், சேமிப்பக ரசீதுகளை  பட்டியலிடுவதற்கான ஒழுங்குமுறை கட்டமைப்பை சர்வதேச நிதி சேவைகள் மைய ஆணையம் பரிந்துரைத்துள்ளது
இந்த கட்டமைப்பின் மூலம் நிதி நடவடிக்கைகள் பணிக்குழுவின் வரம்புக்கு உட்பட்டு  பட்டியலிடப்பட்டுள்ள நிறுவனங்கள் சேமிப்பக ரசீதுகளை பட்டியலிடலாம்.
பட்டியலில் உள்ள நிறுவனங்கள் குஜராத் சர்வதேச நிதி தொழில்நுட்ப நகர சர்வதேச நிதி சேவகள் மையத்தில் உள்ள பங்குச் சந்தைகளில் சேமிப்பக ரசீதுகளை வெளியிட்டு, பட்டியலிடுவதன் மூலம் மூலதனத்தை திரட்ட இந்த கட்டமைப்பு வழிவகுக்கிறது.
கூடுதலாக, நிதி நடவடிக்கைகள் பணிக்குழுவின் வரம்புக்கு உட்பட்ட வேறு பங்கு சந்தைகளில் தங்களது சேமிப்பக ரசீதுகளை வைத்திருக்கும் தகுதியுடைய நிறுவனங்களும் குஜராத் சர்வதேச நிதி தொழில்நுட்ப நகர சர்வதேச நிதி சேவகள் மையத்தில் உள்ள பங்குச் சந்தைகளில் புதிய பொது விடுப்புகள் இன்றி சேமிப்பக ரசீதுகளை பட்டியலிட்டு, வர்த்தகம் செய்யலாம்.
இது குறித்த மேலும் தகவல்களை https://www.ifsca.gov.in/Circular என்னும் இணைய பக்கத்தில் பெறலாம்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://www.pib.gov.in/PressReleasePage.aspx?PRID=1668142
PIB Headquarters
ஓய்வூதியர்களுக்கான குறை தீர்ப்பு மன்றக் கூட்டம்
அஞ்சல் துறையின் ஓய்வூதியர்களுக்கான தமிழ்நாடு தென்மண்டல அளவிலான ஓய்வூதிய குறை தீர்ப்பு மன்றக் கூட்டம், மார்ச் மாதம் 12 ஆம் தேதி,  அன்று காலை 11 மணி அளவில் மதுரை தென்மண்டல அலுவலகத்தில் நடைபெறவுள்ளது.
ஆகவே, அஞ்சல் துறை ஓய்வூதியதாரர்கள், குடும்ப ஓய்வூதியதாரர்கள் ஓய்வூதியம் தொடர்பான தங்களுடைய குறைகளை எழுத்து மூலம் இரண்டு நகல் எடுத்து, ஓய்வூதிய ஆணை எண் இருப்பின் அதையும் குறிப்பிட்டு, “அஞ்சல் துறை தலைவர், தென் மண்டலம் மதுரை-625002” என்று முகவரிக்கு இம்மாதம் 25 ஆம் தேதிக்குள்  வந்து சேருமாறு அனுப்பி வைக்கும்படி கேட்டுக்கொள்ளப்படுகிறார்கள்.
தகவல் மற்றும் ஒலிபரப்பு அமைச்சகம்
குடியரசுத் தலைவரின் உரைகள் அடங்கிய புத்தகத்தை அமைச்சர் திரு பிரகாஷ் ஜவடேகர் வெளியிட்டார்
'குடியரசின் நெறிமுறை பகுதி 3'  மற்றும் 'ஜனநாயகத்தின் இசை'  ஆகிய இரண்டு புத்தகங்களின் மின் பதிப்புகளை மத்திய தகவல் மற்றும் ஒலிபரப்பு அமைச்சர் திரு பிரகாஷ் ஜவடேகர் இன்று வெளியிட்டார்.
நிகழ்ச்சியில் பேசிய அவர், "பல்வேறு தலைப்புகளின் கீழ் ஊக்கமளிக்கும் உரைகளை குடியரசுத் தலைவர் ஆற்றியுள்ளார். இந்த புத்தகத்தில் உள்ள அனைத்து உரைகளும் நாட்டின் மீதான நம்பிக்கையை வெளிப்படுத்துகின்றன. கொவிட்டை கட்டுப்படுத்துவதில் மற்ற நாடுகளை விட சிறப்பாக செயல்படும் இந்தியாவின் முயற்சிகள் மற்றும் அதன் எல்லைகளை துணிச்சலுடன் பாதுகாக்கும் நடவடிக்கைகளை பற்றிய உரைகள் இந்த புத்தகத்தில் இடம்பெற்றுள்ளன. இதை அனைவரும் குறிப்புக் கையேடாக பயன்படுத்திக் கொள்ளலாம்," என்றார்.
இந்தப் புத்தகங்களின் அச்சுப் பிரதிகளை பாதுகாப்பு அமைச்சர் திரு ராஜ்நாத் சிங் வெளியிட்டார். குடியரசுத் தலைவர், தனது மனதின் ஆழத்திலிருந்து ஆற்றிய உரைகள் இந்த புத்தகத்தில் இருப்பதாக அவர் கூறினார்.
அனைத்து முக்கிய மின்வணிக தளங்களிலும் இந்தப் புத்தகம் கிடைக்கும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1674042
ரசாயனம் மற்றும் உரங்கள் அமைச்சகம்
உரங்கள் மற்றும் ரசாயனம் திருவிதாங்கூர் நிறுவனம்  கோவிட் -19 க்கு எதிராக போராடும் கேரள அரசுக்கு ஆதரவு தருகிறது.
இரசாயனங்கள் மற்றும் உரங்கள் அமைச்சகத்தின் கீழ் ஒரு பொதுத்துறை நிறுவனமான உரங்கள் மற்றும் ரசாயனம் திருவிதாங்கூர் நிறுவனம்  கோவிட் -19 க்கு எதிரான போராட்டத்தில், 100 படுக்கைகளுக்கு இடமளிக்கும் வகையில், எலூர் நகராட்சியால் ஒரு கோவிட் முதல்-நிலை சிகிச்சை மையத்தை  அமைப்பதற்காக அதன் பிரதான ஆடிட்டோரியமான எம் கே கே நாயர் ஹாலில் இடம் ஒதுக்குவதன் மூலம் கேரள அரசுக்கு தனது ஆதரவை அளிக்கிறது. இந்த நோக்கத்திற்காக, நிறுவனம் தனது சமூகப் பொறுப்புணர்வு முயற்சியின் கீழ் கட்டில்கள், படுக்கைகள், மெத்தை போன்றவற்றை வழங்கியுள்ளது.
எலூரில் உள்ள உரங்கள் மற்றும் ரசாயனம் திருவிதாங்கூர் நிறுவனம்  M K K நாயர் ஹாலில் நேற்று நடைபெற்ற ஒரு விழாவில், அந்நிறுவனத்தின் தலைவரும் நிர்வாக இயக்குநருமான திரு. கிஷோர் ருங்க்தா, மற்றும் அந்நிறுவனத்தின் முக்கிய அதிகாரிகள் செயலாளர் திரு. சுபாஷ்,. நிதி இயக்குநர் திரு. கணேசன், நிதி இயக்குநர் திரு. ஏ.எஸ். கேசவன் நம்பூதிரி, நிர்வாக இயக்குநர் , திரு. கே.வி.பாலகிருஷ்ணன் நாயர், , & நிறுவனத்தின் செயலாளர் மற்றும் திரு. ஏ.ஆர்.மோகன் குமார், பொது மேலாளர்  ஆகியோர் முன்னிலையில் எலூர் நகராட்சியின் தலைவர் திருமதி. சி.பி. உஷாவிடம் ஓப்படைத்தார்.
ஜல்சக்தி அமைச்சகம்
மழைப்பொழிவு முன்னறிவிப்பின் படி வெள்ள நிலைமை குறித்த தகவல்.
மழைப்பொழிவு முன்னறிவிப்பு அடிப்படையில், பல்வேறு மாநிலங்களுக்கான பின்வரும் அறிவுரைகளை புயல் எச்சரிக்கை மையம் வெளியிட்டுள்ளது:
குஜராத், மகாராஷ்டிரா, கோவா
மத்திய மகாராஷ்டிரா, குஜராத் மாநிலங்களின் மலைப்பகுதிகளில் , பரவலாக மிக பலத்த மழை பெய்யும். மற்ற இடங்களில், கனத்த மழை முதல் மிகப்பலத்த மழை பெய்யக்கூடும்.
ஒடிசா, சத்தீஷ்கர், ஆந்திரா, தெலங்கானா
அடுத்த 4-5 நாட்களுக்கு ஒடிசா, சத்தீஷ்கர் மாநிலங்களில் பலத்த மழை முதல் மிக பலத்த மழை பெய்ய வாய்ப்புள்ளது. சத்தீஷ்கர், மகாராஷ்டிரா, தெலங்கானாவில் மிக பலத்த மழை காரணமாக, கோதாவரி ஆற்றில் நீர்வரத்து அதிகரித்துள்ளது.
கர்நாடகா
கிருஷ்ணா படுகையில் உள்ள பெரும்பாலான அணைகளில் நீர் அளவு 86 சதவீதம் முதல் 98 சதவீதம் வரை உள்ளது. ஹிட்கால் அணையின் மொத்த கொள்ளளவில் 98 சதவீதம் நீர் நிரம்பியுள்ளதால், 28,656 கன அடி வீதம் தண்ணீர் திறந்து விடப்படுகிறது.
ராஜஸ்தான், மத்தியப்பிரதேசம்
அடுத்த 3 நாட்களுக்கு, கிழக்கு ராஜஸ்தான், மேற்கு மத்தியப் பிரதேசம் பகுதிகளில் மிக பலத்த மழை பெய்யக்கூடும் என முன்னறிவிப்பு விடுக்கப்பட்டுள்ளதால், சம்பல், மகி, சபர்மதி, கலிசிந்த் பனாஸ்  போன்ற ஆறுகளில் தண்ணீர் மட்டம் அதிகரிக்க வாய்ப்பு .
இமாச்சலப்பிரதேசம், பஞ்சாப், அரியானா, உத்தரகாண்ட், உத்தரப்பிரதேசம்
பலத்த மழை முதல் மிக பலத்த மழை பெய்ய வாய்ப்பு. உத்தரகாண்டில் அதிதீவிர மழைப்பொழிவு காரணமாக, சட்லெஜ், ரவி, பியாஸ், கக்கர், யமுனா, பாகிரதி, அலகண்டா, கங்கை, ராம்கங்கா, சாரதா, சர்ஜூ, காக்ரா போன்ற நதிகளில் நீர்மட்டம் அதிகரிக்கும்.
பீகார், ஜார்க்கண்ட், கங்கை தீர மேற்கு வங்கம்
பீகாரில் பல ஆறுகளில் தொடர்ந்து, இயல்புக்கும் அதிகமான அளவு வெள்ள நிலை நிலவுகிறது. இந்த நிலை 3-4 நாட்களுக்கு நீடிக்கும்.
வடகிழக்கு மாநிலங்கள்
அடுத்த மூன்று நாட்களுக்கு பலத்த முதல் மிக பலத்த மழை வரை பெய்யும் என அறிவிக்கப்பட்டுள்ளது. பிரம்மபுத்ரா ஜோர்கத், சோனித்பூர், கோலாகாட், சிப்சாகர், துப்ரி மாவட்டங்களில் உள்ள துணை நதிகளில் வெள்ளநிலை தொடரும். மழை முன்னறிவிப்பால், மற்ற மாவட்டங்களிலும் வெள்ள நிலை அதிகரிக்க வாய்ப்புள்ளது.
(Visitor Counter : 143
ரசாயனம் மற்றும் உரங்கள் அமைச்சகம்
மருந்துகள் மற்றும் மருத்துவ உபகரணங்கள் துறையில் உள்ள வாய்ப்புகள் குறித்த முதலீட்டாளர்கள் மாநாட்டில் டாக்டர் மன்சுக் மாண்டவியா உரையாற்ற உள்ளார்
மருந்துகள் மற்றும் மருத்துவ உபகரணங்கள் துறையில் சர்வதேச அளவில் இந்தியாவின் இடத்தை மேலும் வலுப்படுத்தும் லட்சியத்தின் ஒரு பகுதியாக, 2021 அக்டோபர் 27 அன்று காலை 10 மணி முதல் மாலை 4.30 மணி வரை முதலீட்டாளர்கள் மாநாடு ஒன்றை இன்வெஸ்ட் இந்தியாவுடன் இணைந்து மருந்துகள் துறை காணொலி வாயிலாக நடத்த உள்ளது.
"மருந்துகள் மற்றும் மருத்துவ உபகரணங்கள் துறையிலுள்ள வாய்ப்புகள் மற்றும் கூட்டுகள்" என்பது இந்த உச்சி மாநாட்டின் மையக்கருவாகும். மத்திய சுகாதாரம் மற்றும் குடும்ப நலன் அமைச்சர் டாக்டர் மன்சுக் மாண்டவியா இம்மாநாட்டில் உரையாற்ற உள்ளார்
கீழ்காணும் தலைப்புகளில் நடைபெற உள்ள விரிவான தொழில்நுட்ப அமர்வுகளில் தொழில்துறையினர் பங்கு பெறுவதற்கான வாய்ப்பை இந்த உச்சிமாநாடு வழங்கும்.
அமர்வு 1: உயிரி மருந்துகள் வாய்ப்புகளை பயன்படுத்தி உயிரி மருந்துகள் மையம் எனும் இந்தியாவின் நற்பெயரை உலகில் வலுப்படுத்துதல்
அமர்வு 2: ஆராய்ச்சி மற்றும் மேம்பாட்டு முதலீடுகள்: இந்திய மருத்துவ உபகரணங்கள் துறையின் வெற்றிக் கதைகள்
அமர்வு 3: தடுப்பு மருந்து இலக்கு: தடுப்பூசி உற்பத்தி திறன்களை முழுவதும் மேம்படுத்துதல்
அமர்வு 4: மருந்துகள் மற்றும் மருத்துவ உபகரணங்கள் துறையில் புது நிறுவனங்களுக்கு நிதி அளித்தல் மற்றும் முதலீடுகளின் எதிர்காலம்
அமர்வு 5: மொத்த மருந்துகள் மற்றும் மருத்துவ உபகரணங்கள் துறைக்கான உற்பத்தி சார்ந்த ஊக்கத்தொகை திட்டத்தின் கீழ் ஒப்புதல் பெற்ற முதலீட்டாளர்களுக்கான ஒழுங்குமுறை நடவடிக்கைகளை முறைப்படுத்துதல்
மருந்துகள் துறைக்காக ரூபாய் 15,000 கோடி மதிப்பிலான உற்பத்தி சார்ந்த ஊக்கத்தொகை திட்டத்தை மத்திய அரசு தொடங்கியுள்ள நிலையில், 278 நிறுவனங்கள் இத்திட்டத்திற்காக விண்ணப்பத்திருப்பது குறிப்பிடத்தக்கது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766266
சிறப்பு சேவைகள் மற்றும் கட்டுரைகள்
திரைப்படத்துறையில் தொழில்புரிவதை எளிமையாக்க மத்திய அரசு உறுதிபூண்டுள்ளதாக மத்திய இணையமைச்சர் டாக்டர் எல்.முருகன் தெரிவித்துள்ளார்
அனிமேஷன் மற்றும் விஎப்எக்ஸ் தொழில்நுட்பம் குறித்த உலகத்தரத்திலான கல்வி நிறுவனம் விரைவில் ஏற்படுத்தப்படும் என்றும் அமைச்சர் தெரிவித்தார்
திரைப்படத்துறையில் தொழில் புரிவதை எளிமையாக்க மத்திய அரசு உறுதிபூண்டுள்ளது என மத்திய தகவல் ஒலிபரப்புத்துறை இணையமைச்சர் டாக்டர் எல்.முருகன் தெரிவித்துள்ளார். சென்னையில் இன்று தென்னிந்திய திரைப்பட வர்த்தக சபை நிர்வாகிகளுடனான கூட்டத்தின்போது அவர் இதனை தெரிவித்தார்.
திரைப்படப் படப்பிடிப்புகளுக்கு பல்வேறு துறைகளிடம் எங்கு அனுமதி பெறுவது என்பது பற்றிய விபரங்கள் அடங்கிய இணையதளம் அமைச்சகத்தின் சார்பில் ஏற்கனவே தொடங்கப்பட்டிருப்பதையும் அமைச்சர் சுட்டிக்காட்டினார். இந்த புதிய இணையதளம், திரைப்படத் தயாரிப்பாளர்கள், இந்தியாவின் எந்த பகுதியிலும் படப்பிடிப்பு நடத்த ஆன்லைன் மூலம் அனுமதி பெறுவதற்கு வகைசெய்வதோடு, தொழில்புரிவதை எளிதாக்குவதை உறுதி செய்யும் என்று அவர் குறிப்பிட்டார்.
அனிமேஷன் கல்வி விஎப்எக்ஸ் தொழில்நுட்பத்தை பயில, உலக தரத்திலான கல்வி நிறுவனம் ஒன்றை ஏற்படுத்த மும்பை ஐஐடி-யுடன் புரிந்துணர்வு ஒப்பந்தம் செய்யப்பட்டுள்ளதாகவும் அமைச்சர் கூறினார்.
இந்த நிகழ்ச்சியில் பல்வேறு திரைப்பட வர்த்தக சங்கங்களைச் சேர்ந்த பிரதிநிதிகள் பங்கேற்று, திரைப்படத் தொழிலுக்கான பல்வேறு கோரிக்கைகள் மற்றும் தேவைகள் குறித்த மனு ஒன்றையும் அமைச்சரிடம் அளித்தனர். கொவிட் பாதிப்பு காரணமாக திரைப்படத்தொழில்துறை எதிர்நோக்கும் பிரச்சனைகள், பிராணிகள் நல வாரிய சான்றிதழ் பெறுவது, தனியுரிமை பிரச்சனைகள், படப்பிடிப்புகளுக்கு ஒற்றைச்சாளர அனுமதி, திரைப்படங்கள் மீதான இரட்டை விரிவிதிப்பு உள்ளிட்ட பிரச்சனைகள் குறித்து இந்த கோரிக்கை மனுவில் வலியுறுத்தப்பட்டுள்ளது. மேலும், மண்டல திரைப்படத் தனிக்கை அலுவலகங்களில் பிராணிகள் நல வாரியத்தின் பிரிவு ஒன்றை ஏற்படுத்தவேண்டும் எனவும் அவர்கள் கோரிக்கை விடுத்துள்ளனர்.
திரைப்பட தனிக்கை வாரியத்தில், திரைப்படத் தொழில் துறையைச் சேர்ந்த உறுப்பினர்கள் அதிக அளவில் இடம்பெறச் செய்வதோடு, திரைப்பட தனிக்கை மேல்முறையீட்டு மன்றத்தை அமைப்பதுடன், பிலிம் பேர் விருதுபெற்ற திரைப்படங்களை தூர்தர்ஷனில் ஒலிபரப்பு நடவடிக்கை எடுக்கவேண்டும் என்பது உள்ளிட்ட கோரிக்கைகளும் அமைச்சரிடம் அளிக்கப்பட்ட மனுவில் இடம்பெற்றுள்ளன.
பல்வேறு அமைப்புகளின் தலைவர்களிடமிருந்து கோரிக்கை மனுக்களை பெற்றுக்கொண்ட மத்திய இணையமைச்சர் திரு.எல்.முருகன், திரைப்படத்துறையினரின் கோரிக்கைகளுக்கு தீர்வுகாண தேவையான அனைத்து நடவடிக்கைகளையும் மத்திய அரசு எடுக்கும் என்று உறுதியளித்தார். தென்னிந்திய திரைப்படத் தொழில் துறையினரின் மெக்காவாக கருதப்படும் தென்னிந்திய திரைப்பட வர்த்தக சபைக்கு உட்பட்ட பல்வேறு சங்கங்களின் தலைவர்களை சந்தித்தது பெருமையளிப்பதாகவும் அவர் தெரிவித்தார். திரைப்பட வர்த்தக சபையின் உறுப்பினர்கள் அனைவரும் கோவா திரைப்பட விழாவில் கலந்துகொண்டு, கருத்துக்களை பரிமாறுமாறு அமைச்சர் கேட்டுக்கொண்டார்.
பிரதமர் அலுவலகம்
எல்லை கிராமங்களுக்கு செல்லுமாறு இளைஞர்களுக்கு பிரதமர் வலியுறுத்தல்
பிரதமர் திரு நரேந்திர மோடி அனைவரையும், குறிப்பாக இந்தியாவின் இளைஞர்களை எல்லையோர கிராமங்களுக்கு சென்றுப் பார்வையிடுமாறு வலியுறுத்தியுள்ளார்.
இது நமது இளைஞர்களுக்கு பல்வேறு கலாச்சாரங்களை அறிமுகப்படுத்தி, அங்கு வசிப்பவர்களின் விருந்தோம்பலை அனுபவிக்க வாய்ப்பளிக்கும் என்று திரு மோடி கூறியுள்ளார்.
எழுச்சிமிகு கிராமங்கள் திட்டத்தின் கீழ் ஒடிசாவைச் சேர்ந்த இளைஞர்கள் கிபித்தூ & ட்யூட்டிங் கிராமங்களுக்குச் சென்று வருவதாக அமிர்தப் பெருவிழாவின் ட்விட்டரில் தெரிவிக்கப்பட்டுள்ளது.
எழுச்சிமிகு கிராமங்கள் திட்டம் இளைஞர்களுக்கு இந்த வடகிழக்கு பிராந்தியத்தின் வாழ்க்கை முறை, பழங்குடியினர், நாட்டுப்புற இசை மற்றும் கைவினைப்பொருட்கள் பற்றி அறிந்து கொள்ளவும், அதன் உள்ளூர் சுவைகள் மற்றும் இயற்கை அழகில் மூழ்கவும் வாய்ப்பளிக்கிறது.
அமிர்தப் பெருவிழாவின் ட்விட்டருக்கு பதிலளித்து பிரதமர் கூறியிருப்பதாவது;
“மறக்க முடியாத அனுபவமாக இருந்திருக்க வேண்டும். மற்றவர்களை, குறிப்பாக இந்திய இளைஞர்களை எல்லைக் கிராமங்களுக்குச் செல்லுமாறு நான் கேட்டுக்கொள்கிறேன். இது நமது இளைஞர்களுக்கு பல்வேறு கலாச்சாரங்களை பற்றி தெரிந்துகொள்ளவும், அங்கு வசிப்பவர்களின் விருந்தோம்பலை அனுபவிக்கவும் அவர்களுக்கு வாய்ப்பளிக்கும்.